**План-канспект урока па беларускай мове ў 7 класе “Сістэматызацыя і абагульненне вывучанага па радзеле “Службовыя часціны мовы”**

**Мэта:** сістэматызаваць і абагуліць тэарэтычныя звесткі аб службовых часцінах мовы.

**Задачы:**

* замацаваць арфаграфічныя, пунктуацыйныя навыкі выкарыстання злучнікаў, прыназоўнікаў, часціц у маўленні;
* развіваць творчыя здольнасці вучняў, уменне лагічна і дакладна фармуліраваць свае думкі, развіваць самастойнасць, самакантроль;
* выхоўваць міласэрнасць, суперажыванне і роздум пра лёс беларускага народа.

**Ход урока**

1. **Арганізацыйны момант**

Быў ціхі і пяшчотны красавік,

І пра бяду зямля яшчэ не знала…

Жахнуўся свет, калі пажар ўзнік,

І зорка Палыну слязой упала.

У. Маруа

**Н.** Пра якую падзею нагадваюць гэтыя радкі? (адказваюць дзеці)

**Н.** Дзень 26 красавіка 1986г. увайшоў у гісторыю Беларусі і ўсяго чалавецтва як адна з самых трагічны старонак ХХ ст. Чарнобыльская катастрофа біблейскай зоркай Полын абрынулася на зямлю Беларусі. Чарнобыль, нібы ў апошні раз, папярэдзіў тэхнізаваную цывілізацыю, падвеў яе да бездані …

**II.** **Мэтавызначэнне**

**Н.** Звернемся да радкоў, запісаных на дошцы. Знойдзем службовыя часціны мовы.

і — злучнік

пра — прыназоўнік

не — часціца

калі — злучнік

і — злучнік

(дзеці паказваюць, я — падкрэсліваю)

**Н.** Тэма нашага ўрока: “Сістэматызацыя і абагульненне вывучанага па радзеле “Службовыя часціны мовы”.

* Дома вы рыхтавалі кантрольныя пытанні.
* Што выклікала ў вас цяжкасці?
* Якія задачы вы паставілі б перад сабой на гэтым уроку, згодна з нашай тэмай? (адказваюць 2 вучні).

Мэта нашага ўрока: сістэматызаваць і абагуліць тэарэтычныя звесткі аб службовых часцінах мовы, замацаваць арфаграфічныя, пунктуацыйныя навыкі выкарыстання злучнікаў, прыназоўнікаў, часціц у мове, падрыхтавацца да напісання кантрольнага тэста.

**III. Праверка дамашняга задання**

**Н.** Разгарнём сшыткі, запішам дату, класная работа. Зараз праверым свае тэарэтычныя веды па тэме (працуем у парах: задаем адзін аднаму пытанні: адказы з прыкладамі (4-5 пар).

**IV. Адпрацоўка ўменняў і навыкаў**

**Заданне №1.** А зараз праверым свае веды і навыкі, якія мы адпрацоўвалі на папярэдніх уроках. Правядзём карэкцыйный тэст з мэтай засваення якасці тэмы “Службовыя часціны мовы”.

**Праверка:** Абмяняемся сшыткамі і праверым правільнасць выканання свайго суседа (алоўкам). Ключ, да вашай увагі, падаецца на дошцы.

**Н.** Хто выканаў правільна? У каго былі памылкі? Дзе, у якім заданні? Хто выканаў няправільна, растлумачце моманты, дзе былі дапушчаны памылкі. Малайцы!

**Заданне №2.** Мэта наступнага задання — удасканаліць арфаэпічныя навыкі па службовых часцінах мовы.

Запішам словазлучэнні са службовымі часцінамі мовы, падкрэслім іх. Да дошкі 2 вучні (прачытаюць за дошкай).

Усе астатнія працуем самастойна:

-Ніхто не забудзе (ні ў адмоўных займенніках пішацца разам і пераходзе ў прыстаўку. Не з дзеясловамі пішацца асобна.)

- Знаходзіцца пасярэдзіне пекла (вытворны, просты, утвораны ад прыслоўя)

- Жыць паблізу горада (вытворны прыназоўнік, можна замяніць невытворным)

- Як быццам здалося (састаўны злучнік)

- Ні кроку назад (ні пішацца асобна)

- Нявыдуманая гісторыя (поўны дзеепрыметнік, няма залежнага слова)

- Даволі-такі (зноў-такі, даволі-такі пішацца праз дэфіс)

- З прычыны хваробы (вытворны, састаўны прыназоўнік, утвораны ад назоўніка ва ўскосным склоне + прыназоўнік)

- Усё ж застанецца (часціцва ж, жа заўседы пішацца асобна)

- Будзе непакоіць (без не не ўжываецца)

**Н.** Правяраем (спачатку правільнасць усіх слоў, а потым 5 словазлучэнняў. Тлумачыць адзін вучань, 5 — другі.)

Адзнакі (2 абавязкова).

Прыслоўе — самастойная часціна мовы, абазначае прымету дзеяння, прымету іншай прыметы ці прадмета.

Пытанні дадатковыя:

Растлумачыць правапіс *нявыдуманае*

Дзеепрыметнік — форма дзеяслова, якая абазначае прымету паводле дзеяння.

ад якой часціны мовы трэба адрозніваць часціцу ні (ад паўторнага злучніка ні-ні, які можна замяніць злучнікам і-і)

Вынік работы:

Н. Вамі засвоены на добрым узроўні навыкі па тэме “Службовыя часціны мовы”. Гэтым заданнем мы яшчэ раз удасканалілі арфаграфічныя навыкі па тэме “Службовыя часціны мовы”.

**Заданне №3**

**Н.** Перад вамі на сталах ляжыць тэкст.

**А)**Прачытаем умову (вызначыць стыль, тып і тэму)

(*Мінула шмат гадоў. Ды помніцца, як учора. Сонца прыгравала моцна, і ўсе аж звінела ад птушыных галасоў. Як прыгожа цвілі сады! Навокал — проста любата. Цёплы вецер дзьмуў з поўдня. Раптам на спрадвечна беларускія землі пасыпалася злавеснае, атрутнае насенне. За што, за якую правіну такое страшнае пакаранне? У чым перад небам і часам вінаваты вёскі, палі ды лясы, сенажаці?*

*Выгнаныя бядою са сваіх мясцін людзі праз гады не знаходзяць душэўнай раўнавагі. Пра што б ні гаварылі, прыгадваюць радзіму — роднае Палессе*. )

Стыль — публіцыстычны (даказаць). З якой мэтай выкарыстоўваецца?

Якія сказы ўжываюцца (пытальныя, клічныя, на пытальная сказы ніхто не зможа на сенняшні дзень даць адказ).

Тып — разважанне з элементамі апісання.
Тэма — Чарнобыльская бяда.

**Фізкультхвілінка**

Вы дастаткова ўжо папрацавалі, напэўна, стаміліся, а зараз крышачку адпачнем.

Я называю службовыя часціны мовы

1. Калі ёсць *прыназоўнік,* рукі ўверх.
2. Калі ёсць *злучнік* убок.
3. Калі - *часціца*, закрываем вочы.

(На дошцы адразу малюю 3 калонкі: 1)прыназоўнік 2) злучнік 3) часціца).

У сэрцы, як прыгожа, з-за хмар, весела і міла, няўжо здалося, думаць пра добрае, ці то свеціць, ці то грэе, амаль усе, давайце працаваць.

**Б)** І так, давайце працаваць, часціца давайце - якая яна па значэнні (формаўтваральная: служыць для ўжывання дзеясловаў загаднага ладу (загад: працаваць!)

**Пытанне:**

На дошцы намаляваны 3 калонкі. Мы працуем далей з тэкстам. Як вы думаеце, якія зараз задачы мы будзем вырашаць? Якое заданне выконваць? (Вучань адказвае)

**Н.** Мэта нашага задання: умець знаходзіць і адрозніваць у тэксце службовыя часціны мовы, выяўляць іх ролю ў тэксце.

Працуем зараз у групах (чацверкі) выпісваем службовыя часціны мовы ў 3 калонкі (гл. раней)

**В)** А да дошкі пойдуць 3 вучні з тэкстам (вучань, які быў актыўны спачатку на ўроку.)

***1вуч****.* Зробіць сінтаксічны разбор сказа 3-га: падпіша зверху часціну мовы і падкрэсліць **галоўныя** члены сказа.

*Сонца(наз) прыгравала моцна(прыслоўе),і ўсе (займеннік) аж звінела ад птушыных галасоў.*

Задаюць дзеці пытанні (2 пытання)

***2вуч.*** З тэкстам да дошкі зробіць марфалагічны разбор прыназоўніка (Сказ: Цёплы вецер дзьмуў з паўдня)

З — прыназоўнік выражае залежнасць назоўнік паўдня ў Р. склоне ад галоўнага слова дзьмуў, абазначае напрамак; невытворчы, просты.

**Пытанні:**

Дзеці, давайце зададзім пытанне …, гледзячы на марфалагічны разбор, каб пачыналася са слова *чаму*?

**Н.** На якіх марфалагічных прыметах праназоўнік адрозніваецца ад часціцы.

(часціца мае разрад па значэнню, а прыназоўнік не мае. Ён толькі падзяляецца па паходжанню на вытворныя і невытворныя, і па складзе: просты, складаны і састаўны)

***3вуч.*** Марфалагічны разбор злучніка (небам і часам) і — злучнік, спалучае … дапаўненні небам і часам, недзялены, просты, адзіночны, злучнік (спалучальны), не член сказа.

Зададзім пытанне, гледзячы на марфалагічны разбор, каб пачыналася са слова *чаму*?

**Н.** Па якіх марфалагічных прыметах злучнік адрозніваецца ад прыназоўніка. (Злучнік па спосабу ўжывання: можа быць адзіночны, паўторны, мае разрад па значэнні (злучнік і …)

**Праверка работы, выпісванне службовых часцін мовы**

1. Група чытае выпісаныя прыназоўнікі

? ад, з, на, за, у, перад, са, праз, пра

**Н.** Як вы думаеце, якую ролю выконваюць прыназоўнікі ў тэксце (выражаюць залежнасць назоўнікаў, займенікаў ва ўскосным слоне ад іншых … словазлучэнняў)

2-я група чытае выпісаныя злучнікі (ды, як,і)

**Н.** Як вы думаеце, якую ролю выконваюць злучнікі? (служаць для сувязі аднародных членаў сказа, частак складанага сказа, самастойных сказаў)

**Н.** 3-я група чытае выпісаныя часціцы (аж)(), як(), проста(сэнсавае ўдакладненне), не(адмоўны), б(), ні(адмоўны))

Часціцы выражаюць розныя дадатковыя адценні значэння слоў.

**V. Падвядзенне вынікаў урока**

Камунікатыўнай тэмай на працягу ўрока была тэма Чарнобыльскай бяды. За што такая бяда? На эта пытанне шада па сенняшні дзень ніхто не адкажа.

1986г. 26 кастрычніка страшная бяда, боль. Г. Бураўкін сказаў: “Будзе, будзе да скону мне Чарнобыль балець…”

Як гэта тэма ўскалыхнула вашу душу?

У якасці д/з акрамя таго, што вы рыхтавалі кантрольныя пытанні па тэме “Службовыя часціны мовы”, некаторыя вучні атрымалі індывідуальныя заданні:

Калі ласка, …(Я…) …(Я…)

У нас ёсць вучні, якія спрабуюць сябе на творчай глебе.

Калі ласка …

**VI. Дамашняе заданне**

На гэтым уроку мы завяршаем вывучэнне тэмы “Службовыя часціны мовы” і на наступным уроку мы напішам кантрольную работу.

Вялікі вам дзякуй!

Не забывайце, дзеці, вашы веды — гэта ваш скарб.

**VII. Рэфлексія**

 Зараз звярніце ўвагу на наступныя выказванні і прадоўжыце сказы:

1. Я хацеў (хацела) бы ўдакладніць …
2. Урок дапамог мне …